Majalisar Dattawa ta tabbatar da amincin mukaman shugaban NHRC da shugaban NERC ▷ Legit.ng
Majalisar Dattawa ta tabbatar da amincin mukaman shugaban NHRC da shugaban NERC
11 months ago 3139 views by Ishaq Ismail
Da sanadin shafin jaridar Daily Trust mun samu rahoton cewa, a ranar Talatar da ta gabata ne majalisar dattawa ta tabbatar da amincewar ta dagane da nadin mukami na babban sakataren hukumar kare hakkin dan Adam ta NHRC (National Human Rights Commission), Mr Anthony Ojukwu.
Majalisar ta kuma tabbatar amincewar ta ga mukamin Farfesa James Momoh, a matsayin shugaban hukumar kula da harkokin wutar lantarki ta NERC (Nigerian Electricity Regulatory Commission).
Legit.ng ta fahimci cewa, tabbatuwar Ojukwu ta biyo bayan binciken kwamitin majalisar akan harkokin shari'a da kuma kare hakkin dan Adam.
Da yake gabatar da rahoton sa, Mataimakin shugaban kwamitin Sanata Babajide Omoworare ya bayyana cewa, binciken da suka gudanar ya tabbatar da aminci da kuma cancantar Ojukwu na rike mukamin babban sakataren hukumar NHRC.
KARANTA KUMA: Ababe 8 da kwaskwarimar Masallacin Harami na Makkah ta kunsa
Hakazalika, tabbatar da Momoh ta biyo bayan gabatar da rahoton kwamitin wutar lantarki da kuma masana'antun ƙera ƙarafa da sanadin shugaban sa, Sanata Enyinnaya Abaribe.
A cikin jawaban sa, mataimakin shugaban majalisar dattijai Ike Ekweremadu, ya taya murna ga wannan sabbin jagorori biyu da suka cancanci mukamai, inda ya kuma gargade su akan zage dantsen su wajen fuskantar duk wani kalubale a yayin gudanar da aikin su.
Abu Zaria GOtv Nigeria Ankara long gown pictures The richest club in the world Yomi casual styles
Zaben kece raini: APC da PDP na da damar samun nasara 50/50 a Adamawa - INEC
21 minutes ago 216 views
Tirƙashi: Rashin amincewa da aikata Luwaɗi, abokin sa ya sheƙa shi Lahira